Source: http://docplayer.fi/1688312-Vihreat-sertifikaatit-uusi-tapa-tukea-sahkontuotantoa-uusiutuvista-energialahteista.html
Timestamp: 2017-12-15 05:21:04+00:00
Document Index: 2450438

Matched Legal Cases: ['kko ', 'kko ', 'kko ', 'kko ', 'kko ', 'kko ']

Vihreät sertifikaatit, uusi tapa tukea sähköntuotantoa uusiutuvista energialähteistä - PDF
Vihreät sertifikaatit, uusi tapa tukea sähköntuotantoa uusiutuvista energialähteistä
Download "Vihreät sertifikaatit, uusi tapa tukea sähköntuotantoa uusiutuvista energialähteistä"
1 Valtion taloudellinen tutkimuskeskus VATT-Muistioita 56 Vihreät sertifikaatit, uusi tapa tukea sähköntuotantoa uusiutuvista energialähteistä Kari Aarnos Helsinki 2002
3 Sisällys 1 JOHDANTO VIHREÄT SERTIFIKAATIT RES-E:N TAVOITTEET JA TUKEMINEN VIHREIDEN SERTIFIKAATTIEN MARKKINAT KÄYTÖSSÄ JA SUUNNITTEILLA OLEVAT JÄRJESTELMÄT YHTEYDET MUIHIN POLITIIKKOIHIN ERÄIDEN JÄRJESTELMIEN ESITTELY ISO-BRITANNIA RUOTSI RECS ARVIOITA HINNASTA JA KAUPAN SUURUUDESTA REBUS-RAPORTTI MAHDOLLISIA VAIKUTUKSIA SUOMESSA JOHTOPÄÄTÖKSET LÄHTEET... 16
5 1 JOHDANTO Uusiutuvien energiamuotojen ja niiden avulla tuotetun sähkön käytön edistämistä pidetään yleisesti tärkeänä. Niiden merkitys on viime vuosina kasvanut etsittäessä keinoja vähentää kasvihuonekaasupäästöjä. Kioton sopimuksen mukaisesti EU on sitoutunut vähentämään päästöjään 8 % vuoden 1990 tasosta. Uusiutuvat energialähteillä voidaan korvata fossiilisia polttoaineita ja sitä kautta auttaa päästöjen vähentämisessä. Uusiutuvan energian käytön lisääminen parantaa myös mm. energian huoltovarmuutta ja omavaraisuutta sekä työllisyyttä. EU on asettanut tavoitteita uusiutuvan energia käytön lisäämiselle. Euroopan komissio on asettanut tavoitteeksi kaksinkertaistaa uusiutuvan energian osuus energian kokonaiskulutuksesta vuoteen 2010 mennessä (European Commission, 1997). Uusiutuvilla energialähteillä tuotetun sähkön (jatkossa RES-E) käytön edistämiseksi on myös annettu EU:n direktiivi (2001/77/EY), jossa mm. asetetaan kullekin jäsenvaltiolle tavoitteet RES-E-osuuksille sähkön kokonaiskulutuksesta. Tällä hetkellä RES-E:n tuotanto ei ole kovinkaan kilpailukykyistä tavanomaisen sähköntuotannon kanssa. Ollakseen kannattavaa tuotanto tarvitsee siis ylimääräistä tukea. Valtiot ovat käyttäneet sen toteuttamiseksi erilaisia tukimuotoja. Sähkömarkkinoiden vapautuminen on kuitenkin tuonut uusia haasteita ennen muutosta suunnitelluille tukijärjestelmille. Eräs vapautuneille markkinoille sopiva keino on muodostaa erilliset markkinat RES-E:n ympäristöarvolle. Tämä onnistuu vihreiden sertifikaattien järjestelmän avulla. Järjestelmässä RES-E jaetaan kahteen osaan tavalliseen sähköön, joka toimitetaan sähköverkkoon, sekä RES-E:n ympäristöarvoon, josta muodostetaan vihreä sertifikaatti. Sertifikaattien myynnistä saadulla tulolla katetaan RES-E:n ja tavanomaisen sähköntuotannon välinen erotus. Tässä muistiossa esitellään vihreiden sertifikaattien järjestelmän toimintaa sekä pohditaan minkälaisia vaikutuksia olisi Euroopan laajuisella sertifikaattikaupalla.
6 2 VIHREÄT SERTIFIKAATIT 2.1 RES-E:n tavoitteet ja tukeminen Uusiutuvalla energialla ajatellaan olevan monenlaisia hyötyjä. Yleisimmin esille tulevat ympäristöön liittyvät hyödyt. Näitä ovat mm. vältetyt kasvihuonekaasupäästöt uusiutuvan energian korvatessa fossiilisia polttoaineita sekä alueellisesti vaikuttavien päästöjen (esim. SO x, NO x ) väheneminen. Uusiutuvan energian käyttöä lisäämällä voidaan parantaa myös energiahuollon varmuutta vähentämällä riippuvuutta tuontienergiasta sekä sen hintavaihteluiden aiheuttamia haittoja. Lisäksi uusiutuvan energian hyödyntämisellä on työllistäviä vaikutuksia sekä paikallisesti esim. biopolttoaineen hankinnan ansiosta että teollisuudessa teknologian valmistuksen ja viennin parissa. EU:n komissio ja parlamentti pitävätkin uusiutuvan energian käytön lisäämistä tärkeänä ja vuonna 2001 annettiin direktiivi sähköntuotannon edistämisestä uusiutuvista energialähteistä tuotetun sähkön sisämarkkinoilla. Direktiivissä 2001/77/EY mm. annetaan kullekin jäsenvaltioille ohjeelliset kansalliset tavoitteet RES-E:n osuudeksi sähkön kokonaiskulutuksesta vuoteen 2010 mennessä (Taulukko 1.) Uusiutuvista energialähteistä Uusiutuvista energialähteistä Uusiutuvista energialähteistä tuotettu sähkö TWh tuotetun sähkön %-osuus tuotetun sähkön %-osuus Belgia 0,86 1,1 6,0 Tanska 3,21 8,7 29,0 Saksa 24,91 4,5 12,5 Kreikka 3,94 8,6 20,1 Espanja 37,15 19,9 29,4 Ranska 66,00 15,0 21,0 Irlanti 0,84 3,6 13,2 Italia 46,46 16,0 25,0 Luxemburg 0,14 2,1 5,7 Alankomaat 3,45 3,5 9,0 Itävalta 39,05 70,0 78,1 Portugali 14,30 38,5 39,0 Suomi 19,03 24,7 31,5 Ruotsi 72,03 49,1 60,0 UK 7,04 0,17 10,0 Yhteisö 338,41 13,9 % 22 % Taulukko 1. Viitearvot jäsenvaltioiden ohjeellisille kansallisille tavoitteille, jotka koskevat uusiutuvista energialähteistä tuotetun sähkön osuutta sähkön bruttokulutuksesta vuoteen 2010 mennessä. (Direktiivi 2001/77/EY) 2
7 Direktiivissä on myös vaatimus RES-E:n alkuperätakuusta. Takuun tulee sisältää tiedot energialähteestä, tuotantoajankohdasta ja -paikasta sekä vesivoimaloiden osalta voimalan kapasiteetista. Tämä vaatimus on nähty ensiaskeleena kohti Euroopan laajuista vihreiden sertifikaattien järjestelmää. Koska RES-E:n tuotantokustannukset ovat edelleen korkeammat kuin tavanomaisella sähköllä, joudutaan sen tuotannolle maksamaan tukea. Tuotannon lisäämiseksi on käytössä erilaisia tukijärjestelmiä. Ne ovat yleensä hinta- tai määräperustaisia. Esimerkiksi Isossa-Britanniassa on ollut käytössä määräperustainen tarjouskilpailujärjestelmä (Non- Fossil Fuel Obligation, NFFO), jossa valtio määrää lisäkapasiteetin ja tuotantotavan (esim. tuulivoima) ja pyytää tarjouksia sen toteuttamiseksi. Edullisimman tarjouksen tehneet valitaan hankkeen toteuttajaksi. Määräperustaisessa järjestelmässä pystytään siis tehokkaasti hallitsemaan tukimuodosta aiheutuvia kustannuksia. Järjestelmä on onnistunut hyvin kustannustehokkuuden parantamisessa, mutta siinä on esiintynyt ongelmia hankkeiden toteuttamisessa mm. voimalaitosten hyväksyttävyyden kanssa. Sovitut RES- E-kapasiteetin lisäykset voivat siten jäädä toteutumatta. (Menanteau et al., 2001.) Monissa Euroopan maissa (mm. Saksa, Tanska ja Espanja) on käytössä hintaperustaiset kiinteään maksuun perustuvat järjestelmät (Feed-In Tariff). Niissä tuottajille taataan RES-E:lle kiinteä hinta tietyksi ajanjaksoksi, esim. 15 vuodeksi. Järjestelmä on saanut aikaan nopeaa kasvua uusiutuvien energialähteiden käytössä. Se on tehokas etenkin vielä kehittymässä olevien teknologioiden tapauksessa. Ongelmana kuitenkin on, että se ei ole onnistunut kannustamaan tuotannon kustannustehokkuuteen. Tässä tukimuodossa kustannuksia ei pystytä tehokkaasti hallitsemaan, sillä RES-E:n tuotannon määrän arviointi on vaikeaa tietämättä tuotannon kustannuksia. Tuen maksaminen voi muodostua suureksi rasitteeksi, kuten esim. Tanskan tapauksessa valtiolle (vuonna 1998 n. 100 miljoonaa euroa (Morthorst 2000)). (Menanteau et al., 2001.) Sähkömarkkinoiden vapautuminen on tuonut mukanaan uusia haasteita tukijärjestelmille. Ennen vapauttamista suunnitellut järjestelmät eivät välttämättä sovellu sellaisinaan uuteen tilanteeseen. Eräs vapautuneille markkinoille sopiva tukimuoto olisi vihreiden sertifikaattien järjestelmä. Siinä tarvittava tuki tulisi erillisiltä vihreiltä markkinoilta. Järjestelmän pitäisi, ainakin teoriassa, yhdistää edellä mainittujen tukimuotojen hyvät puolet eli alhaisemmat tuotantokustannukset sekä kannustaminen tuotannon lisäämiseen. Tuottajien välisen kilpailun tulisi johtaa laskeviin tuotantokustannuksiin ja ajan myötä nostettava RES-E:n osuus lisäisi sertifikaattien kysyntää houkutellen näin markkinoille uusia tuottajia. Järjestelmä olisi siis kustannustehokas tapa saavuttaa RES- E tavoitteet. 2.2 Vihreiden sertifikaattien markkinat Vihreiden sertifikaattien järjestelmä on varsin uusi markkinalähtöinen tapa tukea uusiutuvalla energialla tapahtuvaa sähkötuotantoa. Se perustuu Kevin Lancasterin (Lancaster, 1971) ensimmäisenä esille ottamaan ajatukseen, että tuotteet voidaan erotella 3
8 niiden ominaisuuksien perusteella. Sähkön ominaisuuksiksi voidaan ajatella mm. sen tuotantotapa, ympäristöhyödyt/-haitat, tuotantolaitoksen sijainti ja ikä. Vihreiden sertifikaattien järjestemässä RES-E:n ympäristöominaisuudet erotetaan fyysisestä sähköstä ja näistä ympäristöominaisuuksista muodostetaan vihreä sertifikaatti (kuva 1). Sähköntuottaja saa verkkoon toimitetusta RES-E:stä vastaavan määrän (yksikkönä yleensä yksi megawattitunti) vihreitä sertifikaatteja. Sertifikaatti toimii siten todisteena, että tuottaja on tuottanut tämän määrän sähköä uusiutuvilla energialähteillä. Fyysisellä sähköllä ja sertifikaateilla käydään kauppaa erillisillä markkinoilla. Tuottaja saa verkkoon siirretystä sähköstä tavallisen sähkön markkinahinnan. Tämän lisäksi hän saa lisäansiota myymällä saamansa vihreät sertifikaatit sertifikaattimarkkinoilla. Tuottajan RES-E:stä saama kokonaishinta on siis sähkön markkinahinnan ja vihreän sertifikaatin hinnan summa. Vihreä sähkö Vihreä sertifikaatti Tavallinen sähkö Kuva 1. Vihreiden sertifikaattien muodostuminen Jotta sertifikaatit saisivat hinnan, täytyy niille olla kysyntää. Vihreiden sertifikaattien kysyntä syntyy RES-E:n kysynnästä. RES-E:n luonnollista kysyntää muodostuu kun esim. yritys haluaa imagollisista syistä osoittaa toimintansa ympäristöystävällisyyttä myös käyttämänsä sähkön osalta. Myös ympäristötietoiset kuluttajat suosivat RES-E:ä. Luonnollinen kysyntä ei kuitenkaan yleensä ole tarpeeksi suurta lisäämään RES-E:n tuotantoa riittävästi. Kysyntää voidaan myös kannustaa esim. verohelpotusten avulla. Yleisin sertifikaattijärjestelmissä käytetty tapa luoda kysyntää on lainsäädäntö, jolla sähkönkäyttäjät tai toimittajat velvoitetaan osoittamaan, että tietty osa ostetusta tai myydystä sähköstä on tuotettu uusiutuvalla energialla. Velvoitteen täyttämisen osoittaminen tapahtuu luovuttamalla riittävä määrä vihreitä sertifikaatteja järjestelmän valvojalle esim. vuoden lopussa. Sähköntoimittajan ei tarvitse itse tuottaa myymäänsä RES- E, vaan se voi ostaa tarvittavan määrän sertifikaatteja muilta tuottajilta. Velvoitteen täyttämättä jättämisestä seuraa rangaistusmaksu. Näin kuluttajat tai myyjät kannustetaan ostamaan sertifikaatteja ja sertifikaateille muodostuu hinta. Vihreiden sertifikaattien hinnan muodostumista voidaan havainnollistaa kuvan 2 avulla. MC uusiutuvat on RES-E:n rajakustannuskäyrä. Tuotantomäärä Q on esim. yhden maan RES-E-tavoite ja sitä vastaa rajakustannus mc *. Sähkön markkinahinta P E on annettu, jolloin sertifikaateista maksettava hinta on P C = mc * - P E. Sähkön markkinahinnan ollessa P E olisi tuotanto pisteeseen A asti kannattavaa ilman erillistä tukeakin. Näille tuottajille järjestelmä tuottaisi lisää voittoa sertifikaatin hinnan verran. Uusiutuvan 4
9 energian tuottajien kokonaisvoitto sähkön ja sertifikaattien myynnistä vastaisi mc * - viivan ja MC uusiutuvat käyrän välistä aluetta. (Schaeffer et al., 1999.) hinta MC uusiutuvat mc * P C P E A Q määrä Kuva 2. Vihreiden sertifikaattien hinnan muodostus (Schaeffer et al., 1999.) Vihreiden sertifikaattien hinta vaihtelee kysynnän ja tarjonnan muuttuessa. Kysynnän ollessa tarjontaa korkeampi myös sertifikaatin hinta on korkealla ja se houkuttelee uusia tulokkaita tuottamaan RES-E:aa. Oletetaan seuraavaksi, että on kaksi sähköntoimittajaa, yritykset A ja B (voivat myös olla maita), jotka tuottavat itse toimittamansa sähkön (kuva 3). Molemmille yrityksille asetettaan velvoite, että tietty osuus (O A ja O B ) niiden toimittamasta sähköstä täytyy olla RES-E:ä. Yrityksellä A on heikommat mahdollisuudet tuottaa RES-E:ä kuin yrityksellä B, joten sen velvoitteen täyttämisestä aiheutuva rajakustannus mc A olisi korkeampi kuin yrityksellä B (mc B ). Kun otetaan käyttöön vihreiden sertifikaattien järjestelmä, rajakustannukset saadaan yhtä suuriksi ja päästään tehokkaampaan ratkaisuun. Yhteinen rajakustannus, ja samalla sertifikaatin hinta p, saadaan yritysten rajakustannuskäyrien aggregaatilta (MC A+B). Nyt yritys A tuottaa vain määrän PR A ja ostaa sen jälkeen sertifikaatteja hinnalla p saavuttaakseen tavoitteensa. Yrityksen B puolestaan kannattaa tuottaa yli oman tavoitteensa eli määrä PR B ja myydä ylimääräiset sertifikaatit esim. yritykselle A. Varjostetut alueet kuvaavat sertifikaattikaupan avulla aikaansaatua kustannussäästöä. (Menanteau et al., 2001.) 5
10 MC A MC B MC A+B mc A p mc B PR A O A,B PR B Q(Q A + O B ) Kuva 3. Vihreiden sertifikaattimarkkinoiden toiminta (Menanteau et al., 2001.) Vihreille sertifikaateille saattaa kehittyä spot-markkinoiden lisäksi myös futuurimarkkinat. Spot-markkinoilla ostajat ja myyjät käyvät kauppaa sertifikaateilla, jotka ovat jo olemassa. Sertifikaatit velvoitteiden täyttämiseksi ostetaan näiltä markkinoilta. Myydessään futuureja tuottaja (myyjä) sitoutuu toimittamaan ostajalle sertifikaatteja sovitulla hinnalla tulevaisuudessa. Tällä tavoin tuottaja voi varmistaa myyntinsä jo etukäteen ja hänen investointinsa riski pienenee. Ostaja voi futuurien avulla varmistaa sertifikaattien saamisen ja välttää näin mahdollisen rangaistusmaksun. Futuurimarkkinat voisi siis tuoda järjestelmään jatkuvuutta ja vähentää molempien osapuolien riskiä. (Schaeffer et al., 1999, Nielsen and Jeppesen, 1999.) 2.3 Käytössä ja suunnitteilla olevat järjestelmät Tällä hetkellä muutamassa Euroopan maassa on jo käytössä tai suunnitteilla vihreiden sertifikaattien järjestelmä. Iso-Britannia, Itävalta, Italia ja Hollanti ovat jo käynnistäneet omat järjestelmänsä ja käyttöönotto on suunnitteilla Belgian Flanderissa ja Valloniassa (2002), Ruotsissa (2003) ja Tanskassa. Ison-Britannian järjestelmä käynnistyi vuoden 2002 huhtikuussa, siellä sähköntoimittajat joutuvat osoittaamaan, että tarvittava osuus toimitetusta sähköstä on ollut RES-E. Itävallassa on toiminut vuoden 2002 alusta järjestelmä, jossa sähköntoimittajilla on velvoite kattaa tietty osuus toimituksistaan pienvesivoimalla (alle 10 MW) tuotetulla sähköllä. Italiassa järjestelmä on ollut käytössä vuodesta 1999 asti ja siellä velvoite on asetettu sähköntuottajille ja -maahantuojille. Hollannissa on ollut vuodesta 1998 lähtien energiayhtiöiden käynnistämä verohelpotuksiin perustuva järjestelmä, jossa sähköntoimittajilla on RES-E-tavoitteet. Todennäköisesti ensi vuonna (2003) Hollannin hallitus 6
11 vähentää verohelpotuksia. Tämä rajoitusta huolimatta sähköyhtiöt odottavat että ensi vuonna RES-E markkinat pysty jatkaa suuren piirtein edellisellä tasolla tai jopa kasvaa vielä. Belgiassa järjestelmän on tarkoitus käynnistyä vuoden 2002 heinäkuussa ja velvoite on sähköntoimittajilla. Ruotsissa järjestelmää ollaan käynnistämässä vuoden 2003 alussa. Siellä velvoite asetetaan sähkönkäyttäjille, jotka voivat siirtää sen sähköntoimittajilleen. Tanskassa järjestelmän piti käynnistyä vuonna 2002, mutta käyttöönottoa on jouduttu siirtämään tuottajien vastustuksen. Siellä velvoite olisi sähkönkäyttäjillä. 2.4 Yhteydet muihin politiikkoihin Uusiutuvat energialähteet ovat tärkeässä roolissa ratkaistaessa ilmastopoliittisia kysymyksiä kuten esim. Kioton sopimuksen tavoitteet päästöjen vähentämiseksi. 7
12 3 ERÄIDEN JÄRJESTELMIEN ESITTELY 3.1 Iso-Britannia Isossa-Britanniassa käynnistyi vihreiden sertifikaattien järjestelmä vuoden 2002 huhtikuussa (Renewable Obligation Order 2002). Sen tarkoituksena on saavuttaa tavoitteeksi asetettu 10,4 %:n RES-E-osuus sähkön kokonaiskulutuksesta vuoteen 2010 mennessä. Taulukossa 2 on esitetty vuosittaiset tavoitteet RES-E-osuuksi. Vuosi RES-E-osuus ,0 % ,3 % ,9 % ,5 % ,7 % ,9 % ,1 % ,7 % ,4 % Väh. 10,4 % Taulukko 2. Ison-Britannian RES-E-osuudet vuosittain (Renewable Obligation Order 2002.) Sertifikaattikelpoisia energiantuotantomuotoja ovat biomassa (mukaan lukien jätteiden biomassaosuus), sekapoltto (biomassa & fossiiliset polttoaineet asti, korkeintaan 25 % velvoitteesta), tuulivoima, vesivoima (alle 20 MW sekä kaikki järjestelmän voimaantulon jälkeen valmistuneet laitokset), aurinkoenergia sekä geoterminen energia. Ennen valmistuneet laitokset eivät kelpaa ellei niitä ole uusittu kyseisen päivämäärän jälkeen. Sertifikaatteja myönnetään vain Isossa-Britanniassa tuotetulle RES-E:lle eli muissa maissa tuotetut sertifikaatit eivät kelpaa. (Department of Trade and Industry, 2002). RES-E-velvoite on asetettu sähköntoimittajille. Velvoite täytetään osoittamalla valvovalle viranomaiselle (Gas and Electricity Market Authority, Ofgem), että edellisen vuoden aikana toimitetusta sähköstä vaadittu osuus on ollut RES-E. Osoittaminen toteutetaan vihreiden sertifikaattien, Renewable Oblilgation Certificate (eli ROC), avulla. Yksi vihreä sertifikaatti vastaa 1 MWh:a RES-E:ä. Velvoite voidaan täyttää myös maksamalla valvovalle viranomaiselle ns. buy-out hinta, 30 / MWh. Tämä hinta toimii samalla myös sertifikaattien kattohintana. Viranomainen palauttaa buy-out maksuista 8
13 kertyneet rahat niille sähköntoimittajille, jotka ovat suoriutuneet velvoitteestaan sertifikaattien avulla. Tällä tavoin kannustetaan sertifikaattien hankintaan. Edellisen vuoden sertifikaatteja voi varastoida korkeintaan 25 % käytettäväksi seuraavan vuoden velvoitteen täyttämiseksi, mutta lainaaminen tulevien vuosien tuotannosta ei ole mahdollista. (Department of Trade and Industry, 2002). Ison-Britannian järjestelmässä sertifikaatteja voidaan käyttää myös muuhun kuin RES- E-velvoitteen täyttämiseen. Sertifikaatit yhdistettynä fyysisen sähkön kanssa mahdollistaa pienille yritysasiakkaille velvoitteen täyttämisen lisäksi vapautuksen Climate Change Levy (CCL) maksusta. Paljon sähköä kuluttavat yritysasiakkaat voivat samalla tavalla saada vapautuksen CCL:stä, mutta tällöin sertifikaattia ei voi käyttää velvoitteen täyttäminen. CCL on yrityksille määrätty energiavero, jolla pyritään kasvihuonekaasupäästöjen vähentämiseen. (Mitchell and Anderson, 2000.) 3.2 Ruotsi Ruotsissa ollaan siirtymässä vihreiden sertifikaattien järjestelmään vuoden 2003 alusta alkaen. Lakiehdotuksen (SOU 2001:77) mukaan hyväksyttäviä tuotantomuotoja ovat tuulivoima, aurinkoenergia, geoterminen energia, biomassa ja vesivoima (alle 1,5 MW sekä järjestelmän voimaantulo jälkeen valmistuneet laitokset). Tavoitteena on lisätä RES-E:n tuotantoa 10 TWh:lla vuosien aikana. Vuonna 2010 sertifikaattijärjestelmään kuuluvien tuotantomuotojen RES-E:n osuus sähkön kokonaiskulutuksesta olisi tällöin 15.3 %. RES-E-tavoitteiden kehittyminen vuosittain käy ilmi taulukosta 3. Vuosi Osuus ,4 % ,6 % ,5 % ,4 % ,8 % ,9 % ,6 % ,3 % Taulukko 3. Ruotsin sertifikaattijärjestelmään kuuluvien tuotantomuotojen RES-Eosuuden kehitys vuosittain. (SOU 2001:77.) Velvoite on periaatteessa asetettu sähkönloppukäyttäjillä, mutta he voivat siirtää sen halutessaan. sähköntoimittajalle. Energiaintensiivinen teollisuus (massa- ja paperi-, kemian-, teräs- ja metalli- sekä kaivosteollisuus, joiden kulutus on yli 10 MW) olisi ainakin aluksi velvoitteen ulkopuolella. Velvoitteen täyttämättä jättämisestä seuraa sak- 9
14 ko, jonka suuruus olisi 150 % edellisen jakson sertifikaatin keskihinnasta, kuitenkin korkeintaan 200 SEK / MWh (vuosina ). Sertifikaattien voimassaoloaika olisi rajaton, joten ylimääräiset sertifikaatit voitaisiin siirtää tuleville periodeille. Näin voitaisiin tasoittaa esim. kuivien vuosien aiheuttamaa tuotannon vaihtelua. Sertifikaatin koko olisi 1 MWh. (SOU 2001:77). Ruotsissa vihreiden sertifikaattien järjestelmän olisi tarkoitus korvata aiemmat tukimuodot. Tästä johtuen myönnetään viiden vuoden siirtymäaika, , jonka aikana sertifikaateille asetetaan laskeva pohjahinta. Ennen vuotta 2003 rakennetulle tuulivoimalle myönnetään samalle ajalle ylimääräistä tuotantotukea, joka niin ikään laskee vuosittain (taulukko 4). (SOU 2001:77). Vuosi Sertifikaatin pohjahinta, Tuulivoiman tuki, SEK / MWh SEK / MWh Taulukko 4. Siirtymäajan sertifikaatin pohjahinta ja tuulivoiman tuki. 3.3 RECS Viime vuosikymmenen lopulla energiayhtiöt useista Euroopan maista järjestäytyivät RECS (Renewable Electricity Certificate System) -nimen alle edistämään kansallisia sertifikaattimarkkinoita sekä kehittämään sääntöjä kansainväliseen sertifikaattikauppaan. Nykyisin jäseniksi on liittynyt energiayhtiöiden lisäksi toimijoita sähkömarkkinoiden eri osa-alueilta mm. tutkimuslaitoksia, verkko-operaattoreita, asiantuntijoita ja välittäjiä. (Association of issuing bodies, 2001.) RECS:n tarkoituksena on kehittää yhteisiä kansainvälisiä sääntöjä sertifikaattikauppaan. Yhteistyön tuloksena on jo saatu aikaan perussäännöt (RECS Basic Commitment), jossa annetaan yhteiset määritelmät ja kriteerit mm. sertifikaatille, sen myöntämiselle, siirtämiselle sekä markkinoilta poistamiselle. Näiden perussääntöjen muodostaman kehyksen tarkoituksena on harmonisoida eri maiden käytäntöjä ja siten helpottaa siirtymistä kansainvälisiin markkinoihin. Kehys on kuitenkin riittävän joustava jättäen tilaa eri osallistujamaiden omille suunnitelmille. (Association of issuing bodies, 2001.) 10
15 RECS-sertifikaatti sisältää tiedot tuotantolaitoksesta, laitoksen asennetusta kapasiteetista, tuotantoajankohdasta ja -teknologiasta sekä siitä, onko tuotanto saanut muuta tukea. Sertifikaatti on siis varsin lähellä RES-E-direktiivin mukaisen alkuperätakuun vaatimuksia. Kullakin sertifikaatilla on myös oma tunnistenumero. (Association of issuing bodies, 2001.) RECS on käynnistänyt testivaiheen, joka kestää vuoden 2002 loppuun asti. Sen tarkoituksena on vakuuttaa eri maiden hallitukset siitä, että niiden kannattaisi avata markkinansa ulkomaisille sertifikaateille. Testivaihe keskittyy kolmeen keskeiseen RECSprosessiin, sertifikaattien myöntämiseen, kaupankäyntiin ja niiden markkinoilta poistumiseen, ja se pyrkii osoittamaan, että järjestelmä toimii luotettavasti. Sertifikaatteja on myönnetty toukokuuhun 2002 mennessä jo yli miljoona kappaletta eli yli 1 TWh:n edestä. Sertifikaateilla käytävä kauppa on kuitenkin jäänyt vielä hyvin vähäiseksi. (Association of issuing bodies, 2001). 11
16 4 ARVIOITA HINNASTA JA KAUPAN SUURUUDESTA 4.1 REBUS-raportti Renewable Energy Burden Sharing (REBUS) projekti toteutettiin vuosina Sen tekemiseen osallistuivat neljä eri maiden tutkimuslaitosta: ECN (Hollanti), ESD (Englanti), RIS (Tanska) ja SERVEN (Italia). Projekti keskittyi REBUS-mallin kehittämiseen ja käyttöön. Malli määrittää ja analysoi RES-E-tavoitteiden vaikutuksia ja miten ne muuttuvat, kun käytetään erilaisia taakanjakomenetelmiä, kuten esim. vihreiden sertifikaattien järjestelmää. Projektin yhtenä tavoitteena oli arvioida vihreiden sertifikaattien hintaa EU:n laajuisilla markkinoilla sekä kansainvälisen sertifikaattikaupan aikaansaamat kustannushyödyt RES-E-tavoitteiden saavuttamisessa. (Voogt et al., 2001.) Projektin lähtökohtana olivat EU:n direktiivi uusiutuvilla energialähteillä tuotetun sähkön edistämisestä sekä European Union Energy Outlook 2020:n arvio Euroopan sähkön kulutuksesta vuonna Näiden tietojen pohjalta EU:n yhteiseksi RES-E-tavoitteeksi vuodelle 2010 tulee 662 TWh. Mallin lähtökohtana pidettiin vuotta 1995 ja tuolloin olemassa olevan kapasiteetin tuotannoksi laskettiin 322 TWh, joten uuden kapasiteetin osuudeksi tulee 340 TWh. (Voogt et al., 2001.) Projektissa kustannuksien määrittelyssä pyrittiin siihen, että niiden vertailu eri maiden kesken olisi mahdollista. Investointikustannukset oletettiin samansuuruisiksi kaikissa maissa, mutta asennus-, käyttö- ja huoltokustannukset määriteltiin maittain. Diskonttokorkona käytettiin 8 prosenttia. Vuonna 1995 olemassa olevien tuotantolaitosten tuotannon oletettiin pysyvän vakiona vuoteen 2010 saakka ja näiden laitosten tuotantokustannuksiksi laskettiin vain niiden muuttuvat kustannukset, joiden oletettiin olevan 1 snt/kwh enemmän kuin tutkimuksessa käytettävä markkinahinta ( 3 snt/kwh) eli 4 snt/kwh. (Voogt et al., 2001.) Kullekin maalle määriteltiin myös eri tuotantoteknologioille toteuttamiskelpoiset potentiaalit, huomioiden maankäyttömahdollisuudet, suunnittelu ja hyväksyttävyys sekä suurin vuosittainen kasvunopeus (30 %). Saatujen kustannus- ja potentiaalitietojen avulla voitiin muodostaa rajakustannuskäyrät kullekin maalle. Nämä käyrät yhdistämällä saatiin käyrä koko EU:lle (kuva 4). Tavoitteen, 662 TWh, saavuttamiseksi tuotetun viimeisen kilowattitunnin hinnaksi tulee 9,2 senttiä. Kun oletetaan, että on olemassa yhteiset EU:n laajuiset vihreiden sertifikaattien markkinat ja että sähkön markkinahinta on 3 snt / kwh, tulee sertifikaatin hinnaksi siis 6,2 snt / kwh. (Voogt et al., 2001.) 12
17 snt / kwh TWh Kuva 4. EU:n rajakustannuskäyrä RES-E:lle vuonna 2010 (Voogt et al., 2001.) Raportissa uusiutuviksi energialähteiksi on laskettu myös uusi suurvesivoima sekä yhdyskuntajätteiden poltosta saatava energia. Mikäli nämä tuotantotavat jätettäisiin järjestelmän ulkopuolelle nousisi sertifikaatin hinta n. 2-4 snt / kwh. Raportissa tarkasteltiin myös sähkönkulutuksen muutoksen vaikutusta sertifikaatin hintaan. Mikäli sähkönkulutus olisi arvioitua 10 % alhaisempi, laskisi sertifikaatin hinta noin 25 %. Hinnoissa ei ole huomioitu sertifikaatteihin liittyviä transaktiokustannuksia (myöntäminen, valvonta ym.). (Voogt et al., 2001.) Raportissa arvioitiin myös maiden välisen sertifikaattikaupan suuruutta. Kaupan kokonaismääräksi saatiin 41,5 TWh eli n. 6 % EU:n RES-E:n kokonaistavoitteesta. Suomi, Ranska, Irlanti ja Tanska olisivat tällöin suurimpia myyjiä. Suomesta sertifikaatteja riittäisi vientiin lähes 12 TWh:n edestä. Suurimmat ostajat olisivat Espanja ja Saksa. Espanja sertifikaattien tuonti olisi lähes 24 TWh. EU:n laajuisen sertifikaattijärjestelmän käyttöönotto RES-E-tavoitteiden saavuttamiseksi pienentäisi kokonaiskustannuksia. Mallin laskelmien mukaan kustannussäästö olisi noin 15 % verrattuna tilanteeseen, jossa kukin maa pyrkisi tavoitteeseensa oman maan sisällä. Maakohtaiset kustannussäästöt vaihtelevat suuresti. Suurimmat hyötyjät olisivat Irlanti, Suomi ja Tanska sillä ne tuottaisivat RES-E:ä yli oman tarpeensa ja voisivat myydä ylimääräiset sertifikaatit. Myös paljon sertifikaatteja tuovat maat (Espanja ja Saksa) hyötyisivät suhteellisen paljon. (Voogt et al., 2001.) 13
18 4.2 Mahdollisia vaikutuksia Suomessa Suomessa RES-E:n käytölle on asetettu tavoitteita EU:n direktiivin lisäksi myös Kauppa- ja teollisuusminiteriön Uusiutuvien energialähteiden edistämisohjelmassa (Kauppaja teollisuusministeriö, 1999a). Ohjelman tavoitteena on kunnianhimoisesti kaksinkertaistaa RES-E:n tuotanto vuodesta 1995 vuoteen 2010 mennessä. Vuonna 2001 Suomen sähkönkulutuksesta n. 28 % oli tuotettu uusiutuvilla energialähteillä (Adato Energia 2002). Suomessa uusiutuvan energian tuotantoa tuetaan nykyisin investointi- ja verotukien avulla. Investointitukea maksetaan % voimalaitosinvestointien kokonaiskustannuksista. Investointituen määrä on ollut n miljoonaa euroa vuosittain. Verotukea myönnetään tuotetulle energialle. Tuulivoimalla tuotettu sähkö saa verotukea 0,69 snt / kwh, pienvesivoimalla ja biomassalla tuen suuruus on 0,42 snt / kwh. Verotukien kokonaismäärä vuonna 2001 oli noin 44 miljoonaa euroa. (Kauppa- ja teollisuusministeriö, 1999b; Kauppa- ja teollisuusministeriö, 2000; Kauppa- ja teollisuusministeriö, 2002). Mikäli sertifikaattien arvioitu hinta olisi nykyisiä tukia korkeampi, voisi Suomessakin onnistua samanlainen järjestely kuin Ruotsissa, missä vihreiden sertifikaattien järjestelmällä ollaan korvaamassa entiset tukijärjestelmät. Tämä tarkoittaisi Suomessa sitä, että valtio ei enää maksaisi tukia verorahoista, vaan tuen maksaminen siirtyisi sähkönkäyttäjille. Tällöin he maksaisivat RES-E:n tukemisen suoraan sähkölaskussa eikä verojen kautta kuten nykyisin. REBUS-raportin mukaan Suomelle olisi kannattavaa liittyä Euroopan laajuisille sertifikaattimarkkinoille. Mikäli raportin arviot sertifikaattien hinnasta, kaupan suuruudesta sekä hyödynnettävästä potentiaalista pitävät paikkansa kannattaisi Suomessa tuottaa RES-E:ä yli oman tavoitteen. Tällöin voitaisiin ylimääräiset sertifikaatit myydä muihin maihin ja näin RES-E-tavoitteeseen päästäisiin pienemmin kokonaiskustannuksin. Sertifikaattiviennin (11,8 TWh) suuruus olisi yli 730 miljoonaa euroa. Sertifikaattijärjestelmä kasvattaisi RES-E:n tuottajien voittoja. Olemassa olevat tuotantolaitokset saisivat sähkönmyynnin lisäksi lisätuloa sertifikaattien myynnistä. RES- E:stä saatava parempi myyntihinta tekisi joistakin tällä hetkellä liian kalliiksi arvoiduista hankkeista kannattavia. Tämä tarkoittaisi sitä, että tuotantokapasiteettia rakennettaisiin lisää. Parantunut kilpailukyky kannustaisi myös esim. kaukolämpölaitoksia lisäämään sähköntuotannon osuutta ja siirtymään fossiilista polttoaineista uusiutuviin energialähteisiin. REBUS-raportin hinta-arvion mukaan kotitalouksille aiheutuvat kustannukset olisivat varsin suuret. Kerrostaloasunnossa, jossa kulutus on noin 2000 kwh (RES-E:n osuus 31,5 % eli 630 kwh), kustannukset nousisivat n. 39 euroa vuodessa. Sähkölämmitteisessä pientalossa, kulutus kwh (RES-E:n osuus 5670 kwh), sertifikaateista aiheutuva kustannus olisi n. 350 euroa vuodessa. 14
19 5 JOHTOPÄÄTÖKSET Hyvin toimiessaan vihreiden sertifikaattien järjestelmä voisi olla tehokas tukimuoto RES-E:n tuotannon lisäämiseksi. Se myös auttaisi täyttämään Kioton sopimuksen velvoitteita sekä parantaisi sähkön sisämarkkinoiden toimintaa poistamalla erilaisia kansallisia tukimuotoja, jotka saattavat aiheuttaa vääristymiä markkinoilla. Sertifikaateista on julkaistu joitakin tutkimuksia, mutta käytännön kokemuksia järjestelmästä ei vielä juurikaan ole. Järjestelmiä on kuitenkin jo käynnistetty muutamassa maassa, joten tuloksia niiden toimivuudesta on odotettavissa lähitulevaisuudessa. Teoriassa sertifikaattijärjestelmä tarjoaisi kustannustehokkaan tavan saavuttaa kansalliset RES-E-tavoitteet. Tuotantokustannusten alenemisen vaikutuksesta tarvittavan tuen määrä alenisi ja se näkyisi myös laskevana sertifikaatin hintana. Kun RES-E:n tuotanto olisi kilpailukykyistä tavanomaisen sähköntuotannon kanssa tukea ei enää tarvittaisi. Tehokkaimmillaan järjestelmä olisi käytäessä kauppaa kansainvälisesti. Tällöin tuotettaisiin RES-E:ä siellä missä olisi suuri tuotantopotentiaali ja pienet tuotantokustannukset. Edullisimmat tuotantovaihtoehdot tulisivat siten tehokkaasti hyödynnettyä. Suuremman markkina-alueen muita hyötyjä olisivat mm. parantunut likviditeetti markkinoilla, pienemmät hinnan vaihtelut sekä parempi riskienhallinta. (IEA, 2001) Osallistuminen EU:n sertifikaattimarkkinoille saattaa vaatia kotimaisen sertifikaattijärjestelmän käyttöönottamisen. Tämän hetkisten tutkimustulosten valossa, järjestelmän käyttöönotto voisi olla kannattavaa Suomelle. Suomessa on vielä suhteellisen edullista hyödyntämätöntä potentiaalia (esim. biomassa), jota voitaisiin ottaa käyttöön ja sen avulla tuottaa sertifikaatteja myös vientiä varten. Tämä alentaisi RES-E-tavoitteen saavuttamisen kokonaiskustannuksia REBUS-raportti on ensimmäinen yritys arvioida vihreiden sertifikaattien hintaa EU:n laajuisilla sertifikaattimarkkinoilla. Sen antama hinta-arvio 6,2 snt / kwh vaikuttaa kuitenkin liian suurelta. Noin korkea sertifikaatin hinta aiheuttaisi Suomessa sähkönhintaan useiden kymmenien prosenttiyksiköiden nousun. Vaikka Euroopan laajuiset sertifikaattimarkkinat ovatkin jo hieman suunnitelmissa (RECS ja direktiivin RES-E:n alkuperätakuun vaatiminen), se ei tule todennäköisesti onnistumaan vielä vähään aikaan. Syitä siihen on monia. Hallitukset haluavat mieluummin kehittää kotimaista tuotantoaan kuin tarjota tukea ulkomaisille tuottajille. Tämä johtuu siitä, että muualta tuotujen sertifikaattien positiiviset ulkoisvaikutukset jäävät niiden tuottajamaihin. Myös eri maiden hyvin erilaiset lähtökohdat tukipolitiikkojen suhteen hankaloittavat yhteisten markkinoiden syntyä. (Nielsen & Jeppesen, 1999; IEA, 2001) 15
20 LÄHTEET Association of issuing bodies (2001), RECS Basic Commitment, Elcertifikatsutredningen (2001), Handel med elcertifikat ett nytt sätt att främja el från förnybara energikällor, SOU 2001:77, Tukholma, European Commission (1997), Energy for the Future: Renewable Sources of Energy; White Paper for a Community Strategy and Action Plan, COM(97)599 final (26/11/1997), Bryssel, Finergy/SENER/SKY (2002), Sähkö ja kaukolämpö 2001, Adato Energia, Helsinki. Department of Trade and Industry (2002), New & Renewable Energy Prospects for the 21 st Century The Renewable Obligation Statutory Consultation, HMSO (2002, Renewable obligation order, IEA (1999) Policies and measures to reduce greenhouse gas emissions Renewable energy permit. Standing group on long-term co-operation, IEA/SLT(2001)50, Pariisi. Kauppa- ja teollisuusministeri (1999a), Uusiutuvien energialähteiden edistämisohjelma, Kauppa- ja teollisuusministeriön julkaisuja 4/1999, Helsinki. Kauppa- ja teollisuusministeriö (1999b), Uusiutuvien energialähteiden edistämisohjelman taustaraportti, Kauppa- ja teollisuusministeriön tutkimuksia ja raportteja 24/1999, Helsinki. Kauppa- ja teollisuusministeriö (2000), Energiatukiopas, Kauppa- ja teollisuusministeriö (2002), Uusiutuvilla energialähteillä tuotetun sähkön edistämiskeinot, Kauppa- ja teollisuusministeriön kertomuksia ja selvityksiä 5/2002. Edita Publishing Oy. Helsinki. Lancaster, K. (1971), Consumer demand - A new approach. New York. Columbia University Press. Menanteau, P., Finon D. & Lamy M.-L. (2001), Prices versus quatities: Environmental policies for promoting the development of renewable energy, Cahier de Recherche No. 25. IEPE, Grenoble. Mitchell, C. & Anderson, T.(2000), The Implications of Tradable Green Certificates for the UK, SPRU report 218, 16